PolyAgent/wiki_georgian_en_parallel_20231101 huggingface dataset:
იორქტაუნი (ვირჯინია)

იორქტაუნი (ვირჯინია)
იორკტაუნი მდებარეობს იორკის ოლქში, ვირჯინიის შტატში. 2000 წლის აღწერის მიხედვით აქ ცხოვრობს 203 ადამიანი. იორკტაუნი, იორკის ოლქის ადმინისტრაციული ცენტრია.
ამ ქალაქთან, 1781 წელს გენერალი ჩარლზ კორნუოლისი დანებდა გენერალ ჯორჯ ვაშინგტონს და ამით დამთავრდა ამერიკის რევოლუცია. 1861–1865 წლებში, ამერიკის სამოქალაქო ომის დროს ეს ქალაქი ასევე მნიშვნელოვანი პოზიცია იყო, აქ მდებარე პორტიდან მარაგდებოდა ომის მონაწილე ორივე მხარე, იმის და მიხედვით თუ ვისი კონტროლის ქვეშ იყო ქალაქი.
იორკტაუნი, ჯეიმსთაუნთან და უილიამსბურგთან ერთად შედის ე.წ. ისტორიულ სამკუთხედში.
გეოგრაფია
აშშ სტატისტიკის დეპარტამენტის ცნობით იორკტაუნის ფართობი არის 1.7 კმ², ფართობის 100% არის ხმელეთი.
დემოგრაფია
2000 წლის აღწერის მიხედვით, იორკტაუნში ცხოვრობს 203 ადამიანი, 117 კომლი და 45 ოჯახი. მოსახლეობის 99.995% არის თეთრკანიანი, 0.00% აფრო–ამრიკელი, აზიელი, ადგილობრივი ამერიკელი (ე.წ. ინდიელები), ლათინოამერიკელები და 0.004% სხვა რასის წარმომადგენელი.
ისტორია
გეოგრაფიულად იორკტაუნი მნიშვნელოვანი სტრატეგიული ადგილია, იქიდან შეიძება ვირჯინიის მდინარეების კონტროლი და არის გასასვლელი ჩესაპიკის სანაპიროზე.
იორკტაუნი დაარსდა 1691 წელს, მისი პორტიდან ევროპაში გადიოდა თამბაქო.
ამერიკის რევოლუციის დროს, გადამწყვეტი ბრძოლა მოხდა სწორედ ამ დაბასთან. აქ გამაგრებული იყო გენერალი ჩარლზ კორნუოლისი. იმ პერიოდიდან დღემდე შემორჩენილია 9 შენობა. ხოლო ფრანგი მებრძოლების პატივსაცემად დგას მემორიალი.
1862 წელს, ნახევარკუნძულის კამპანიის დროს, იორკტაუნი იყო გენერალი ჯორჯ მაკკლელანის ბაზა.
ამჟამად იორკტაუნში განლაგებულია ორი სამხედრო ობიექტი.
იორკტაუნის საზღვაო სადგური.
იორკტაუნის სანაპირო დაცვის სადგური. აქ ამზადებენ სანაპირო დაცვის რეზერვისტ ოფიცრებს.
იორკტაუნის ახლოს მდებარეობს ნორფოლკის საზღვაო ბაზა და ნიუპორტ ნიუსის გემთმშენებელი ქარხანა.
ვირჯინია
სოდა

სოდა — ნახშირმჟავას ნატრიუმის მარილების ტექნიკური სახელწოდება. განასხვავებენ სოდის შემდეგ სახეებს: ნატრიუმკარბონატს (Na2CO3), სასმელს NaHCO3 (ნატრიუმის ჰიდროკარბონატი) და კრისტალურს. კაუსტიკურ სოდას ტექნიკასა და ყოფაცხოვრებაში უწოდებენ მწვავე ნატრს NaOH.
სოდა ცნობილი იყო უძველესი დროიდან. ჯერ კიდევ ძველი ეგვიპტელები ბუნებრივ სოდას იყენებდნენ სარეცხ საშუალებად და მინის სახარშავად. სახელწოდება სოდა 1736 წელს ნივთიერებას დაარქვა დიაუმელ დიუ მონსომ, მცენარის სახელიდან Sal-sola Soda რომლის ნაცრიდანაც სოდას ღებულობდნენ.
ბუნებაში გვხვდება სოდის შემდეგი მინერალები: ტრონა და თერმონატრიტი. XIX ს-ის დასაწყისამდე სოდის მოპოვების მთავარ წყაროს ზოგიერთი ზღვის წყალმცენარისა და მცენარის ნაცარი წარმოადგენდა.
ლიტერატურა
ქიმიური ნივთიერებები
პედრინოპოლისი

პედრინოპოლისი — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 830 მეტრზე. მიეკუთვნება მინას-ჟერაისის შტატის ტრიანგულუ-მინეირუ-ი-ალტუ-პარანაიბის მეზორეგიონს. შედის ეკონომიკურ-სტატისტიკურ მიკრორეგიონ არაშის შემადგენლობაში.
2010 წლის მონაცემებით, მოსახლეობა 3 490 ადამიანს შეადგენდა, მოსახლეობის სიმჭიდროვე 9.75 კმ²-ზე. ფართობი 357 891 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
კარტაშევკა (ბაშკირეთი)

კარტაშევკა (ბაშკირეთი)
კარტაშევკა — სოფელი რუსეთის ფედერაციაში, ბაშკირეთის რესპუბლიკის არხანგელის რაიონში.
2010 წლის მონაცემებით სოფელში ცხოვრობს 103 ადამიანი. რაიონულ ცენტრ არხანგელსკოედან დაშორებულია 20 კილომეტრით. უხლოესი რკინიგზის სადგურია პრიურალიე, რომელიც დაშორებულია 34 კმ-ით.
რესურსები ინტერნეტში
Совет муниципальных образований Республики Башкортостан.
არხანგელის რაიონის სოფლები
2012 European Judo Championships

2012 European Judo Championships
The 2012 European Judo Championships were held at the Traktor Ice Arena in Chelyabinsk, Russia, from 26 to 29 April 2012.
Medal overview
Men
Women
Medal table
Results overview
Men
–60 kg
–66 kg
–73 kg
–81 kg
–90 kg
–100 kg
+100 kg
Teams
Women
–48 kg
–52 kg
–57 kg
–63 kg
–70 kg
–78 kg
+78 kg
Teams
References
External links
Official website
Official website of the European Judo Union
Team results
European Championships
European Judo Championships
Judo Championships
Judo, European Championships
Sport in Chelyabinsk
Judo competitions in Russia
International sports competitions hosted by Russia
Judo, European Championships
მაღლაკელიძე

მაღლაკელიძე
საკუთარი სახელი მაღლაკელიძე შეიძლება აღნიშნავდეს ერთ-ერთს ჩამოთვლილთაგან:
გერმანე მაღლაკელიძე — საბჭოთა სამეურნეო მოხელე, სოციალისტური შრომის გმირი
ილია მაღლაკელიძე — საბჭოთა სამეურნეო მოხელე, სოციალისტური შრომის გმირი
ლავრენტი მაღლაკელიძე — მეტალურგი
შალვა მაღლაკელიძე — პოლიტიკოსი, იურისტი, სამხედრო პირი
ხვიჩა მაღლაკელიძე — გიტარისტი, მომღერალი
ჯაბა მაღლაკელიძე — პოლიტიკოსი, ფილოლოგი
ქართული გვარები
ზემო მაკვანეთი

ზემო მაკვანეთი — სოფელი საქართველოში, გურიის მხარის ოზურგეთის მუნიციპალიტეტში, მაკვანეთის თემში (სოფლები: გოგიეთი, ზემო მაკვანეთი, ქვემო მაკვანეთი). მდებარეობს მდინარე აგიდაყვის მარჯვნივ, ზღვის დონიდან 140 მეტრზე. ქვემო მაკვანეთიდან 0,5 კმ., ოზურგეთიდან 5 კმ. სოფელში მოიპოვება კაოლინი, კაოლინის ფენის სიმძლავრე 0,4-დან 11 მეტრამდეა.
ისტორია
გვიან ფეოდალურ ხანაში წარმოადგენდა ნაკაშიძეების სამფლობელოს. აქვე ცხოვრობდა ნაკაშიძეების ერთი შტო, რომელსაც XVII-XVIII საუკუნეების მიჯნაზე მაკვანეთში სასახლე ჰქონდა მოწყობილი. მამუკა ნაკაშიძე მოხსენიებული იყო სოფელში მდგარი მთავარანგელოზის ეკლესიის მთავარანგელოზის ვერცხლის ხატის ქვემო არშიაზე. აღნიშნული წარწერა XVIII საუკუნის დასაწყისს მიეკუთვნება. ნაკაშიძეების სახელი დღემდე აქვს შემორჩენილი ერთ-ერთ გორაკს.
მთავარანგელოზის ხის ტაძარი, მთა გორმაღალზე იდგა და ქვის გალავანი ჰქონდა. 1828 წლისთვის მის სამრევლოში 58 კომლი შედიოდა. ამჟამად ნაკაშიძეების ნამოსახლარზე სოფლის სასაფლაოა.
მოსახლეობა
ლიტერატურა
სქოლიო
ოზურგეთის მუნიციპალიტეტის სოფლები
ტაგანროგის სურბ-აკობის ეკლესია

ტაგანროგის სურბ-აკობის ეკლესია — ყოფილი ეკლესია ქალაქ ტაგანროგში, როსტოვის ოლქი, რუსეთის ფედერაცია. მიეკუთვნება სომხეთის სამოციქულო ეკლესიას. აგებულია 1900-1901 წლებში.
ეკლესიის მისამართი: რუსეთი, როსტოვის ოლქი, ტაგანროგი, ბერძნების ქუჩა № 62.
ისტორია
დონის მიწაზე სომხების დასახლება დაიწყო ორი საუკუნის წინ. XVIII საუკუნეში ეკატერინე II-მ გამოსცა ბრძანებულება ყირიმიდან სომხების გადასახლების შესახებ აზოვისპირეთში. 1779 წელს ათასი სომეხი გადაასახლეს დონის მიწაზე, ძირითადად სოფლებში: ჩალტირი, ყირიმი, ბოლშიე-სალი, სულთან-სალი და ნესვეტაი. ასევე დასახლდნენ ტაგანროგში. XIX საუკუნიდან ტაგანროგში ცხოვრობს ათასამდე სომეხი. მათი საეკლესიო ცხოვრების სრულყოფისათვის აუცილებელი იყო ეკლესიის აშენება.
1895 წელს ადგილობრივ სომხურ მოსახლეობას გაუჩნდა ეკლესიის აშენების იდეა. ეკლესიის მშენებლობისათვის ადგილი შესწირა ვაჭარმა, თამბქოს ფაბრიკის მფლობელმა, ეროვნებით სომეხმა იაკობ სერებრიაკოვმა. სომეხი-გრიგორიანელებისათვის ეკლესიის მშენებლობის საკითხების განხილვაში მონაწილეობდა ასევე მოსკოველი ვაჭარი შორნიკოვი. იაკობ სერებრიაკოვმა ეკლესიის მშენებლობისათვის მრევლს გადასცა საკუთარი სამფლობელო ბერძნების ქუჩა № 50-ში (ამჟამად 62).
1897 წელს მშენებლობის საკითხი გადაწყდა და დაიწყო სახსრების შეგროვება. შემომწირველები იყვნენ მდიდარი მეწარმეები, მათ შორის: ძმები ადაბაშევები, ძმები ბაღდასაროვები, მარდიროსოვი, ტერ-არუთინოვი, ოგანესიანცი, ხალდრიმიანცი და სხვა.
1897 წელს ნახიჩევან-ბესრაბაიის კონსისტორიამ მიმართა ეჩმიაძინის წმინდა სინოდს მიეცა თანხმობა ტაგანროგში სამლოცველო სახლის მშენებლობის შესახებ. 1899 წლის 12 აგვისტოს სასულიერო საქმეთა დეპარტამენტმა გასცა თანხმობა ტაგანროგში ეკლესიის მშენებლობის შესახებ და 1900 წლის 21 მაისს აკურთხეს მშენებლობის ადგილი.
1901 წლის ოქტომბერში ეკლესია ააშენეს. ეკლესია ააგეს სომხურ-გრიგორიანულ სტილში. მისი განსაკუთრებული დეტალი იყო კონუსისებური გუმბათი და ცალკე მდგომი სამრეკლო.
ეკლესია აკურთხეს წმინდა იაკობის სახელზე, რომლის სახელობის დღესასწაულს აღნიშნავენ ოქტომბერში. 1904 წელს ეკლესიაში დააყენეს კანკელი. ეკლესია აკურთხეს 1906 წლის 19 მარტს. ეკლესიის საკურთხებლად დონის ნახიჩევანიდან ჩავიდა არქიმანდრიტი მუშე და მღვდელთმსახურები. ეკლესიის პირველი სტაროსტა გახდა ს. ადაბაშევი, პირველი მღვდელი - ოვანეს ოქსენტიანცი.
1913 წლიდან ეკლესიასთან მოქმედებს საეკლესიო-სამრევლო სკოლა. 1922 წელს, საბჭოთა ხელისუფლების პერიოდში, ეკლესიიდან გაიტანეს ჯვარი, ხუთი ვერცხლის ხატი და სხვა საეკლესიო განძი.
1929 წელს, ქალაქის საბჭოს № 1151 დადგენილების მიხედვით ტაგანროგის ყველა ეკლესია გადაკეთდა კლუბად და ხორბლის საწყობად. ეკლესიის დანგრევა დაიიწყო 1930 წელს. საბოლოოდ ეკლესია დაანგრიეს და მის ადგილზე ააშენეს სამსართულიანი საცხოვრებელი სახლი.
ლიტერატურა
Вартанян В.Г., Казаров С.С. Армянская-Апостольская Церковь на Дону // Ростов н/Д., 2001 Е.И.
Российская и Ново-Нахичеванская епархия Армянской Апостольской Церкви. Исторический путь. М., 2013
რესურსები ინტერნეტში
Церковь Сурб Акоб (Таганрог)
Армянская церковь Таганрога
Армянские храмы Нахичевани на Дону
სქოლიო
ტაგანროგის ღირსშესანიშნაობები
პიც-ელა

პიც-ელა (Piz Ela) — მთა ალბულის ალპებში, შვეიცარიაში, გრაუბიუნდენის კანტონში; გადაჰყურებს ბერგიუნის მუნიციპალიტეტს. მდებარეობს პარკ-ელის ბუნებრივი პარკის ცენტრში. სიმაღლე ზღვის დონიდან 3 339 მეტრია.
რესურსები ინტერნეტში
Piz Ela on Hikr
ალპები
შვეიცარიის მთები
პისისტრატე

პისისტრატე (დ. დაახლ. ძვ. წ. 600 — გ. ძვ. წ. 527) — ათენის ტირანი ძვ. წ. 560–527 წლებში (ხანგამოშვებით), ე.წ. უფროსი ტირანიის ერთ-ერთი ყველაზე გამოკვეთილი წარმომადგენელი. არისტოკრატიული საგვარეულო, რომელსაც მიეკუთვნებოდა პისისტრატე, წარმოშობილი იყო პილოსიდან ათენში ჩასული ნელეიდების სამეფო საგვარეულოდან. პოლიტიკურ ასპარეზზე გამოვიდა სოლონის რეფორმების შემდეგ. იცავდა დიაკრიების (გლეხობა, დემოსის ვაჭარ-ხელოსარნთა ფენა) ინტერესებს. დაახლ. 565 წელს ათენის ჯარს მეთაურობდა მეგარის წინააღმდეგ წარმატებული სამხედრო მოქმედებების დროს. თავის პოლიტიკურ მოწინააღმდეგეებთან (მეგაკლე ალკმეონიდების გვარიდან, ლიკურგე ეტეობუტადების გვარიდან) ბრძოლოლისას ეყრდნობოდა დიაკრიების რეგიონულ დაჯგუფებას (ჩრდილოეთ და ჩრდილო-აღმოსავლეთ ატიკაში მცხოვრებნი). 560 წელს ცოტა ხნით მიიტაცა ხელისუფლება. დაახლ. 556 წელს კავშირი შეკრა მეგაკლესთან (მისი ქალიშვილი მოიყვანა ცოლად) და საზეიმოდ დაბრუნდა ქალაქში. შემდეგ ისევ გააძევეს. 546 წელს საბოლოოდ განიმტკიცა ხელისუფლება ათენში.
პისისტრატემ დაიახლოვა ათენის არისტოკრატიის ლოიალური წარმომადგენლები; მოწინააღმდეგეებს ქონება (უპირველეს ყოვლისა მიწები) ჩამოართვა და მომხრეებსა და მცირე მიწათმფლობელებს დაუნაწილა. მრავალი დიდგვაროვანი დევნილობაში აღმოჩნდა. პისისტრატეს დროს განმტკიცდა მცირე და საშუალო მიწათმფლობელთა ფენა, გლეხებზე გაიცემოდა შეღავათიანი სესხები. სახელმწიფო დახმარება დაუნიშნა ომის ინვალიდებს, სამუშაოთი უზრუნველყოფდა ღარიბ მოქალაქეებს. მის დროს შეიქმნა დაქირავებულთა ჯარი. პისისტრატემ ათენში ძირითადად შეინარჩუნა სოლონის კანონმდებლობა. წაახალისა ხელოსნობისა და ვაჭრობის განვითარება, მშენებლობა (ლიკეიონი, პითეიონი, დააარსა ბიბლიოთეკა, ააგო ახალი ბაზარი, წყალგაყვანილობა — ენეაკრუნოსი, რომელიც XVIII საუკუნემდე მოქმედებდა, ათენას ტაძარი აკროპოლისში — ჰეკატომპედონი, შენობები მისტერიების ჩასატარებლად ელევსინაში, დაიწყო ოლიმპიელი ზევსის ტაძრის მშენებლობა, გაგრძელდა პიროსის ნავსაყუდელის მშენებლობა). მფარველობდა მეცნიერებასა და ხელოვნებას. მისი მითითებით მუშაობდნენ ჰომეროსის ტექსტის მოძიებასა და დადგენაზე. დაწესდა დიდი დიონისიები, დიდმა პანათენეებმა შეიძინეს განსაკუთრებული მნიშვნელობა და ზეიმურობა. რეჟიმის მატერიალურ საფუძველს შეადგენდა პისისტრატეს მიერ შემოღებული 10%-იანი გადასახადი მოსავლიდან. სავარაუდოდ, მმართველობის ბოლო წლებში დაიწყო ათენური მონეტების მოჭრა (ტეტრადრაქმა); ეს უკავშირდებოდა ლავრიონის მაღაროების მუშაობის გაფართოებას და პანგეონის ოქროსა და ვერცხლის მაღაროების დაპყრობას.
საგარეო პოლიტიკაში მხარს უჭერდა მეგობრულ ურთიერთობებს არგოსთან, თესალიასთან, თებესთან, სპარტასთან, კუნძულ ნაქსოსთან. მფარველობდა აპოლონის ტაძარს კუნძულ დელოსზე. ისწრაფვოდა რიგი საყრდენი პუნქტების შექმნისკენ, რათა ეკონტროლებინა მარცვლეულის შემოტანა ჩრდილოეთ შავიზღვისპირეთიდან საბერძნეთში (სიგეიონი, თრაკიის ქერსონესი). პისისტრატეს სიკვდილის შემდეგ ხელისუფლება მემკვიდრეობით მიიღეს მისმა ვაჟებმა ჰიპიამ და ჰიპარქემ. პისისტრატეს მიერ ათენში დამყარებული ტირანია გაგრძელდა ძვ. წ. 510 წლამდე.
სქოლიო
ათენის ტირანები
ძვ. წ. VI საუკუნის ათენელები
ქერჩის ქუჩა

ქერჩის ქუჩა — ქუჩა თბილისში. მდებარეობს გლდანის რაიონში (გლდანის მასივი); დავით სარაჯიშვილის ქუჩიდან თიანეთის გზატკეცილამდე. თიანეთის გზატკეცილის მონაკვეთს ქერჩის სახელი დაერქვა 1973 წელს.
ლიტერატურა
გლდანის რაიონის ქუჩები
ჰოჯინეშტი

ჰოჯინეშტი — სოფელი მოლდოვაში, კელერაშის რაიონში. მდებარეობს ზღვის დონიდან 114 მეტრზე. 2004 წლის მონაცემებით, მოსახლეობა 1 830 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
კელერაშის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
კელერაშის რაიონის სოფლები
პერეირო-დე-აგიარი

პერეირო-დე-აგიარი — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ორენსეს პროვინციის ორენსეს კომარკის შემადგენლობაში. ფართობი — 61 კმ². მოსახლეობა — 6350 კაცი (2020 წ.).
იხილეთ აგრეთვე
ორენსეს მუნიციპალიტეტები
რესურსები ინტერნეტში
პერეირო-დე-აგიარის მუნიციპალიტეტის ოფიციალური საიტი
სქოლიო
ორენსეს მუნიციპალიტეტები
ორენსეს ქალაქები
ნიგერის პრეზიდენტი

ნიგერის პრეზიდენტი — ნიგერის სახელმწიფოს მეთაური, რომელსაც მოსახლეობა ირჩევს 5 წლის ვადით.
ნიგერის პრეზიდენტების სია
რესურსები ინტერნეტში
ნიგერის პრეზიდენტების სია
ნიგერი
აფრიკის ქვეყნების პრეზიდენტები
Nintendo 3DS

Nintendo 3DS , აბრევიატურა 3DS) — პორტატიული ვიდეო თამაშების კონსოლი, რომელსაც აწარმოებს იაპონური კომპანია Nintendo. 3DS-ს შეუძლია სტერეოსკოპიური 3D ეფექტის გამოსახვა ეკრანზე 3D სათვალეებისა თუ რაიმე სახის დამატებითი აქსესუარების გარეშე. ნინტენდომ კონსოლი დაანონსა 2010 წლის მარტს და ოფიციალურად დაადასტურა 2010 წლის E3-ის-ის კონფერენციაზე. ეს არის Nintendo DS-ის მემკვიდრე და კონკურენციას უწევს PlayStation Vita-ს.
კონსოლი მომხმარებლებს სთავაზობს სიახლეებს: კომუნიკაციის სისტემები StreetPass და SpotPass, დამატებითი რეალობა, რომელიც იყენებს 3D კამერას და ასევე ვირტუალური კონსოლი, რაც იძლევა მისი წინამორბედი კონსოლების თამაშების გადმოწერისა და თამაშის საშუალებას. იგი ასევე აღჭურვილია სხვადასხვა აპლიკაციებით, მათ შორის არის: ონლაინ დისტრიბუციის მაღაზია Nintendo eShop, სოციალური ქსელი Miiverse, ინტერნეტ ბრაუზერი Netflix და ვიდეო ჰოსტინგის სერვისები, Hulu Plus და Youtube და ა.შ.
კონსოლი პირველად გამოვიდა იაპონიაში 2011 წლის 26 თებერვალს, ხოლო მსოფლიოს მასშტაბით გაყიდვები დაიწყო 2011 წლის მარტის თვეში. 6 თვის შემდეგ, 2011 წლის 28 თებერვალს ნინტენდომ კონსოლის ფასი 249 დოლარიდან 169 დოლარამდე დაწია. კომპანია მყიდველს, იმ შემთხვევაში თუ კონსოლს თავდაპირველ ფასში შეიძენს, უფასოდ სთვაზობს Nintendo Entertainment System-ის და Game Boy Advance-ის ათ თამაშს, Nintendo eShop-ის მეშვეობით. ამ სტრატეგიის წყალობით კონსოლი გახდა პოპულარული და გაყიდვების კუთხით იგი იქცა ნინტენდოს ერთ-ერთ ყველაზე წარმატებულ პროდუქტად. 2016 წლის 30 ივნისის მონაცემით, 3DS-ის გაყიდვებმა 59.79 მილიონ ეგზემპლიარს მიაღწია.
კონსოლის წარმატებამ განაპირობა მისი დიზაინის სახეცვლილება და 2012 წლის ივლისში გამოვიდა Nintendo 3D XL, რომელიც ორიგინალთან შედარებით არის ზომით ფართე და დიდი ეკრანი აქვს. 2013 წლის ოქტომბერში დასავლური ბაზრისთვის გამოიცა Nintendo 2DS, რომელსაც არ გააჩნია 3D ფუნქცია. New Nintendo 3DS-ს, გამოსული 2014 წლის ოქტომბერში, XL-ს აქვს გაუმჯობესებული პროცესორი, ანალოგის მეორე ჩხირი, დამატებითი ღილაკები, დახვეწილი კამერა და სხვა მახასიათებლები.
გალერეა
რესურსები ინტერნეტში
Nintendo 3DS-ის ოფიციალური საიტი
Nintendo 3DS-ჩრდილო ამერიკული საიტი
Nintendo 3DS-ის ევროპული საიტი
Nintendo 3DS-ის ავსტრალიური საიტი
სქოლიო
2010-იანი წლების სათამაშოები
მერვე თაობის ვიდეო თამაშების კონსოლები
პორტატიული ვიდეო თამაშების კონსოლები
IQue-ის კონსოლები
Nintendo 3DS
2011 წელს წარმოდგენილი პროდუქტები
Nintendo-ს კონსოლები
პიჩიხა

პიჩიხა — სოფელი რუსეთში, ვოლოგდის ოლქში, ხაროვსკის რაიონში. სოფელი შედის აზლეცკოეს სასოფლო დასახლების შემადგენლობაში, მოსახლეობა 2002 წლის მონაცემებით 7 ადამიანს შეადგენდა.
იხილეთ აგრეთვე
ხაროვსკის რაიონის დასახლებული პუნქტები
რესურსები ინტერნეტში
http://vologda-oblast.ru/ru/government/municipalities/atu/index.php?okato_15=19+252+804+030
ხაროვსკის რაიონის დასახლებული პუნქტები
უაროჩირის რაიონი

უაროჩირის რაიონი — რაიონი პერუში, ლიმის რეგიონის უაროჩირის პროვინციაში. მდებარეობს ზღვის დონიდან 3 146 მეტრზე. 2007 წლის მონაცემებით, მოსახლეობა 1 579 ადამიანს შეადგენდა, სიმჭიდროვე 6.3 ადამიანი კმ²-ზე. ფართობი 249.09 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
ლიმის რეგიონის რაიონები
უაროჩირის პროვინციის რაიონები
Greatest Video Hits 2

Greatest Video Hits 2 — ჯგუფის Queen ოფიციალური პრომო-კლიპების კრებული. იგი გამოცემული იყო VHS ფორმატში, ხოლო DVD-ზე გამოვიდა 2003 წლის ნოემბერში. მასში შეტანილია 1982-1989 წლებში გამოსული მუსიკალური ვიდეოები. გამოცემის პირველივე კვირაში DVD გაყიდვების მხრივ ბრიტანეთის ბაზარზე #1 ადგილს იკავებდა. ესპანეთში იგი #2, ხოლო იტალიაში - #3 იყო. პიკური პოზიცია მან ირლანდიაშიც დაიკავა. ბრიტანეთში მას ერგო ორმაგი პლატინის სტატუსი. გერმანიაში, ესპანეთში, პოლონეთსა და რამდენიმე სხვა ქვეყანაში მან ოქროს, ხოლო საფრანგეთში - პლატინის სტატუსი შეიძინა.
გამოცემას ახლავს ბრაიან მეისა და როჯერ ტეილორის კომენტარებიც, რომლებიც იხსენებენ ამა თუ იმ ვიდეოს გადაღების პროცესს.
ალბომის Innuendo ვიდეოები კრებულში შეტანილი არ არის. უცნობი მიზეზით, მათ მაგივრად წარმოდგენილია Las Palabras de Amor, Body Language, Princes of the Universe, და Scandal.
დისკი 1
A Kind of Magic
I Want It All
Radio Ga Ga
I Want to Break Free
Breakthru
Under Pressure
Scandal
Calling All Girls
Who Wants to Live Forever
The Miracle
It's a Hard Life
The Invisible Man
Las Palabras de Amor
Friends Will Be Friends
Back Chat
Body Language
Hammer to Fall
Princes of the Universe
One Vision
დისკი 2
Hot Space
Staying Power; 1982 წელი, მილტონი კეინზი
The Works
მონტრეს პოპ ფესტივალი
ინტერვიუები ჯგუფთან
A Kind of Magic
მონტრეს პოპ ფესტივალი
ინტერვიუები
დოკუმენტური ფილმი One Vision
'Extended Vision' - ვიდეო
The Miracle
ინტერვიუები
'Making of The Miracle' - დოკუმენტური ფილმი
'Making of The Miracle Album Cover' - ალბომის გარეკანის შექმნის შესახებ
დამატება: Who Wants to Live Forever - განსხვავებული ვიდეო, გადაღებულ საქველმოქმედო მიზნებით.
აუდიო
PCM სტერეო
DTS 5.1 (მხოლოდ პირველი დისკი)
როჯერ ტეილორისა და ბრაიან მეის კომენტარები ამა თუ იმ კლიპის შესახებ.
სერტიფიცირებები
რესურსები ინტერნეტში
ინფორმაცია გამოცემის შესახებ
სქოლიო
Queen-ის ვიდეო ალბომები
Hollywood Records-ის ვიდეო ალბომები
მუსიკალური ვიდეოების კომპილაციური ალბომები
2003 წლის ვიდეო ალბომები
კარპატების წიფლის პირველყოფილი ტყეები

კარპატების წიფლის პირველყოფილი ტყეები — ამ სახელწოდებითაა შესული 2007 წლიდან იუნესკოს მსოფლიო მემკვიდრეობის სიაში ტრანსნაციონალური ბუნებრივი ძეგლის ნარევი, რომელიც მოიცავს 10 განცალკევებულ მასივს. გადაჭიმულია 185 კმ სიგრძეზე, უკრაინაში მდებარე რახოვის მთების ჩერნოგორის თხემიდან სლოვაკეთში მდებარე ვიგორლატის მთების პოლონინის თხემამდე.
ტერიტორია მოიცავს 77,971.6 ჰა-ს, რომელთაგან დაცვის ქვეშ 29,278.9 ჰა იმყოფება, ხოლო დანარჩენი ნაწილი ბუფერულ ზონად მიიჩნევა. კარპატების წიფლის პირველყოფილი ტყეები მოიცავს უკრაინის ტრანსკარპატიის ოლქსა და სლოვაკეთის პრეშოვის მხარეს, ასევე გერმანიის გარკვეულ ტერიტორიებს. მისი ტერიტორიის 70% უკრაინაშია მოქცეული. არეალი მოიცავს ორ ეროვნულ პარკს, ერთ ბიოსფერულ ნაკრძალს და რამდენიმე კონტროლირებად დასახლებას (ძირითადად სლოვაკეთის ტერიტორიაზე). ორივე ეროვნული პარკი, პოლონეთის მიმდებარე ტერიტორიებთან ერთად, წარმოქმნის ერთ განცალკევებულ, აღმოსავლეთ კარპატების ბიოსფერულ ნაკრძალს.
მსოფლიო მემკვიდრეობის ძეგლის სლოვაკური ნაწილები ძირითადად ქვეყნის უკიდურეს აღმოსავლეთ, ყველაზე ნაკლებად დასახლებულ ნაწილში, პოლონინის ეროვნულ პარკში მდებარეობს.
2011 წელს მოხდა იუნესკოს ძეგლის გაფართოება გერმანიის ხარჯზე და დაცულ ტერიტორიას დაემატა 4,391ჰა და მთლიანმა ფართობმა შეადგინა 33 669 ჰა. . ასე გაფართოება მოხდა 2017 წელს.
გალერეა
იხილეთ აგრეთვე
იუნესკოს მსოფლიო მემკვიდრეობის ძეგლები გერმანიაში
მსოფლიო მემკვიდრეობის ძეგლების სია ევროპაში
რესურსები ინტერნეტში
"Primeval Beech Forests of the Carpathians". UNESCO World Heritage Centre. Retrieved 2008-09-28.
Beauty and changes of Primeval beech forests throghout a year
სქოლიო
მსოფლიო მემკვიდრეობის ძეგლები ავსტრიაში
მსოფლიო მემკვიდრეობის ძეგლები ალბანეთში
მსოფლიო მემკვიდრეობის ძეგლები ბელგიაში
მსოფლიო მემკვიდრეობის ძეგლები ბულგარეთში
მსოფლიო მემკვიდრეობის ძეგლები გერმანიაში
მსოფლიო მემკვიდრეობის ძეგლები ესპანეთში
მსოფლიო მემკვიდრეობის ძეგლები იტალიაში
მსოფლიო მემკვიდრეობის ძეგლები რუმინეთში
მსოფლიო მემკვიდრეობის ძეგლები სლოვაკეთში
მსოფლიო მემკვიდრეობის ძეგლები სლოვენიაში
მსოფლიო მემკვიდრეობის ძეგლები უკრაინაში
მსოფლიო მემკვიდრეობის ძეგლები ხორვატიაში
უკრაინის გეოგრაფია
სლოვაკეთის გეოგრაფია
არტ-იმედი

არტ-იმედი
ART-იმედი — ყოფილი ქართული საპროდიუსერო კომპანია. იგი 2002 წელს ჩამოაყალიბა ბადრი პატარკაციშვილმა. კომპანიაში გაწევრიანდნენ მომღერლები, მუსიკოსები, კომპოზიტორები. ლეიბლის მოვალეობებში შედიოდა მის ქვეშ გაერთიანებული მუსიკოსებისა და მომღერლების შემოქმედების მართვა, მათი პრომოუშენი-პოპულარიზაცია. არტ-იმედმა რამდენიმე მასშტაბური პროექტი განახორციელა. მათ შორის იყო გია ყანჩელის მუსიკის საღამო ოპერის თეატრში, ნატო მეტონიძის შესრულებით, 4 ქართველი მომღერლის საღამო კლუბ „ტიფლისში“, კონცერტი ბათუმის სტადიონზე, ლელა წურწუმიას სოლო-კონცერტი და ა. შ.
კომპანია ქმედითუნარიანი ვერ აღმოჩნდა და 2004 წელს დაიშალა. ლეიბლის ხელმძღვანელობამ ამ მიზეზთა შორის თანხების არასწორი გადანაწილება დაასახელა. კომპანიაში უამრავი მომღერალი იყო გაწევრიანებული, რომელთაც უხდიდნენ ყოველთვიურ ფიქსირებულ ხელფასს, ფიჭურ ტელეფონებზე საუბრის გადასახადს და საწვავის ფულს. ამ მომღერლებში ჩადებული თანხიდან კი შემოსავალი მინიმალური იყო, რამაც გამოიწვია კომპანიის გაკოტრება.
საქართველოს კომპანიები
მსოფლიო საკლუბო ჩემპიონატი 2009

მსოფლიო საკლუბო ჩემპიონატი 2009
მსოფლიო საკლუბო ჩემპიონატი ფეხბურთში 2009 — ფეხბურთის ყოველწლიური საკლუბო ტურნირის მე-6 გათამაშება. ტურნირი ტარდება ფიფა-ს ხელმძღვანელობის ქვეშ მთავარი კონტინენტური ტურნირების გამარჯვებულებს შორის. გაიმართა აბუ-დაბიში, არაბთა გაერთიანებულ საამიროებში 2009 წლის 9-19 დეკემბერს. ტურნირში გაიმარჯვა „ბარსელონამ“, რომლისთვისაც ეს ჯილდო გახდა მეექვსე 2009 წლის სეზონისთვის.
ფორმატი და მონაწილეები
გათამაშებაში მონაწილეობა მიიღო 7-მა გუნდმა. მატჩები გაიმართა პლეი-ოფის სისტემით. კონტინენტური ტურნირების გამარჯვებულების გარდა, საკლუბო ჩემპიონატჩში მონაწილეობა მიიღო მასპინძელი ქვეყნის გუნდმა — არაბთა გაერთიანებული საამიროების 2008-09 წლების ჩემპიონმა — „ალ-ახლიმ“.
არაბთა გაერთიანებული საამიროების ჩემპიონმა და ოკეანეთის ფეხბურთის კონფედერაციის ჩემპიონთა ლიგის გამარჯვებულმა ტურნირი 1/8 ფინალიდან დაიწყეს; აზიური, აფრიკული და ჩრდილოეთ ამერიკის ფეხბურთის კონფედერაციების ჩემპიონთა ლიგების გამარჯვებულებმა — 1/4 ფინალიდან; ლიბერტადორესის თასისა და უეფა-ს ჩემპიონთა ლიგის გამარჯვებულებმა — 1/2 ფინალიდან.
სტაიონები
1/8 ფინალი
1/4 ფინალი
1/2 ფინალი
მატჩი მე-5 ადგილისთვის
მატჩი მე-3 ადგილისთვის
ფინალი
ჯილდოები
რესურსები ინტერნეტში
მსოფლიო საკლუბო ჩემპიონატი ფეხბურთში 2009 ფიფა-ს საიტზე
2009 წლის მსოფლიო საკლუბო ჩემპიონატის სტატისტიკა საიტ RSSSF-ზე
2009
2009 წელი ფეხბურთში
კონსეისან-დი-იპანემა

კონსეისან-დი-იპანემა — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 493 მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ აიმორესის შემადგენლობაში.
2010 წლის მონაცემებით, მოსახლეობა 4 456 ადამიანს შეადგენდა, მოსახლეობის სიმჭიდროვე 17.55 კმ²-ზე. ფართობი 253 935 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
დიდედები და შვილიშვილები

დიდედები და შვილიშვილები — 1969 წლის ქართული მხატვრული ფილმი.
სიუჟეტი
ფილმის სათაურშივე გაცხადებულია მისი იდეა-დროისა და მდგომარეობის მიუხედავად, ბებიები ყოველთვის საყვარელ, მალდიან მოხუცებად რჩებიან. მზრუნველი ბებიების წყალობით სოფლელი ბავშვები ომის ძნელბედობას და გაჭირვებას ვერ გრძნობენ,ლაღად დარბიან ორღობეებსა და მინდვრებში და როდესაც ომი დამთავრდება, მოზარდთა ცხოვრებაში წამოჭრილ სირთულეთა დაძლევაში ბებიები კვლავაც დგანან შვილიშვილების გვერდით.
როლებში
ქეთევან ბოჭორიშვილი (დიდედა დარო)
მიშა მესხი (ზურა)
გიორგი მგელაძე (თენგო)
ოთარ ყიფიანი (გუგო)
შალვა ხერხეულიძე (თიბო)
ვიკა მცხეთაძე (ნატაშა)
ეროსი მანჯგალაძე (კბილის ექიმი)
მარინა თბილელი (ექიმის ცოლი)
ი. ჯავახიშვილი (ნავთუა)
ლალი ხაბაზაშვილი (იანო)
ეკატერინე ვერულაშვილი (მათიკო)
ბ. სურმავა (მარლენი)
კ. ხვიჩია (მამუკა)
ლია კაპანაძე (თენგოს დედა)
ჯუმბერ ძიძავა
ნ. კარგანოვა
ვალენტინ დონღუზაშვილი
მაგდანა მჭედლიძე
ზ. სულუხია
ი. ჩხიკვაძე
ვ. დანგაძე
თ. ვარდიაშვილი
რესურსები ინტერნეტში
სქოლიო
სსრკ-ის ფილმები
1969 წლის ქართული ფილმები
ქართულენოვანი ფილმები
შავ-თეთრი ფილმები
ნანა მჭედლიძის ფილმები
ფოკა (მრავალმნიშვნელოვანი)

ფოკა (მრავალმნიშვნელოვანი)
საკუთარი სახელი ფოკა შეიძლება აღნიშნავდეს:
ფოკა — სოფელი სამცხე-ჯავახეთის მხარეში, ნინოწმინდის მუნიციპალიტეტის ტერიტორიაზე;
ფოკა — ბიზანტიის იმპერატორი 602–610 წლებში.